Tungewelf

Tungewelvn zyn d'oudste en de meest simpele sorte van gewelvn. Z'hèin de vorm van nen holvn cylinder. De meest courante uutvoeriengn zyn de gemetste. 

Tungewelvn woarn populair in den karolingischn en romoanschn styl. 't Nadeel es dan ze ne grootn verticoaln druk leggn up de meurn. 't Es doamei da je by tungewelvn dikke meurn mèi zwoare steunbeirn nodig hèit vo die gewelvn t'oundersteunn. 't Gevolg wos dan ze moar letter (en klene) vèinsters in de meurn stoakn.

Binst de gotiek zyn ze overgestapt noa de sterkere kruusgewelvn en kruusrebgewelvn. In de loatgotiek, 't classicisme en de barok woarn houtnde tungewelvn vree in trek, dedie belastn 't gebouw moa letter. Toun hèi j'ook gin steunbeirn of luchtboogn nie mèi nodig. E tungewelf van  hout es eigentlik gin gewelf moar wel nen plafong.

Categorie:Ounderdeel kerkgebouw
Categorie:Bouwkundig ounderdêel